3 feladat

Feladatok a csoportmunkához

**Megoldókulcs:**

A feladat

A tavaszi napéjegyenlőséget követő első holdtöltét követő vasárnap húsvét. Március 21. utáni első holdtölte április 4-én volt. Április 4. szombatra esett, így az azt követő első vasárnap április 5.

Húsvét tehát 2015-ben április 5-én volt.

B feladat

A 2015/16-os tanév második féléve 2016-ban volt. 2016-ban a tavaszi nap-éjegyenlőséget (március 21.) követő első telehold március 23-án volt. Március 23. szerda, ezt követő első vasárnap március 27. húsvét vasárnapja. Pünkösd az ezt követő 7. vasárnap, azaz május 15. Május 16. pünkösd hétfő tanítási szünet. Első kémia óra tehát május 23-án volt. Utána még május 30., június 6. és június 13., összesen 4 kémia óra volt pünkösd után.

C feladat

2018-ban december 25. keddre esik. Az előtte lévő 4. vasárnap (másként András napjához legközelebbi vasárnap) december 2. December 2., december 9. és december 16. kezdettel három teljes hét, és még december 23. vasárnap és 24. hétfő alkotja advent négy hetét.

3·7 + 2 = 23 nap az advent hosszúsága, így 23 db csoki szükséges az ajándék naptárba.

D feladat

2017-ben a tavaszi napéjegyenlőséget (március 21.) követő telehold április 11-én van, ami kedd. Az ezt követő első vasárnap április 16. húsvét. Hamvazó szerda, azaz a böjt első napja 40 nappal húsvét előtt van. Ez 2017-ben március 1. Február utolsó szombatja február 25-re esik. Így épp meg lehet még rendezni „farsang farkához” közel az iskolai álarcosbált.

E feladat (szorgalmi, tartalék)

2027-ben a tavaszi napéjegyenlőséget (március 21.) követő telehold március 22-én lesz. Március 22. hétfőre esik. Az ezt követő első vasárnap március 28. húsvét. Áldozócsütörtök húsvét után 40 nappal következik. Ez május 6.

Májusból hátra van még 31 - 6 = 25 nap. Június 30, július és augusztus 31 napos. Szeptember 30, október 31, november 30 napos. Decemberben karácsonyig 24 nap telik el.

Így a kérdésre a válasz 25 + 30 + 31 + 31 + 30 + 31 + 30 + 24 = 232 nap telik el áldozócsütörtök és karácsony között.

**Feladatok:**

A feladat

2015-ben mikorra esett húsvét? A tavaszi nap-éjegyenlőség március 21-én van. Emlékezz az óra elején megbeszélt szabályra a húsvét meghatározásával kapcsolatban!

B feladat

Laci kémia órája a második félévben mindig hétfőre esett a 2015/2016-os tanévben. A tanév utolsó tanítási napja június 15. volt. A tanár azt mondta nekik félévkor, hogy a pünkösd utáni órára lehet javító felelettel készülni, ha valaki két jegy között áll. Hány kémiaórája volt még Lacinak pünkösd után, ahol javíthatott?

C feladat

Zsófi adventi naptárt szeretne készíteni öccsének 2018-ban. Advent első vasárnapjától december 24-ig minden napra egy kézműves csokit szeretne a naptárba rejteni. Hány csokit kell készítenie?

D feladat

Az iskolai farsangot a sok verseny és egyéb program miatt 2017-ben február utolsó szombatján lenne a legalkalmasabb megrendezni. Lehetséges-e ez, ha azt a szabályt is figyelembe vesszük, hogy a böjti időszakban nem rendezünk hangos mulatozással egybekötött rendezvényt?

E feladat (szorgalmi, tartalék feladat)

Hány nap telik el 2027-ben áldozócsütörtök és karácsony között?